पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के डरा देने वाले आंकडों की रफ्तार जहां दिन-प्रतिदिन बढ़ती चली जा रही है, वहीं मार्केट कमेटी पठानकोट द्वारा मुनादी करा दी गई है कि शनिवार से नई सब्जी मंडी सुबह 4 बजे से लेकर साढ़े 11 बजे तक ही खुलेगी। इसके बाद कोई भी आढ़ती, फडियांे में सामान की बिक्री नहीं कर पाएगा। गौर हो कि अभी तक मार्केट कमेटी द्वारा मंडी जो सुबह और शाम दोनों टाइम खुलती थी, उसे लेकर टाइम तो बदल दिया, लेकिन अभी तक न मंडी में मास्क न पहनकर आने वालों पर पाबंदी लगवाई जा रही है और न ही मंडी में कहीं गोले लगाए गए हैं। वहीं, मार्केट कमेटी सचिव बलबीर सिंह बाजवा से जब बात करने का प्रयास किया तो उनसे संपर्क नहीं हो पाया।
इसे अनुसना न करें, मंडी में अिधकतर बिना सोशल डिस्टेंसिंग का ध्यान रखे विक्रेता और खरीददारों की रोजाना जुट रही भीड़
मंडी में इस बार अभी तक नहीं लगाए गोले बताते चलें कि पिछले साल जिला पठानकोट में करोना की शुरुआत नई सब्जी मंडी के बूथ कमिशन एजेंट के परिवार में से सुजानपुर निवासी प्रथम कोरोना पाॅजिटिव राजरानी ही थी, जिसकी बाद में डेथ हो गई। उस समय पूरी मंडी को जहां मार्केट कमेटी द्वारा बंद करने के दौरान सैनिटाइज कराया गया। मंडी के खुलने व बंद होने का समय निर्धारित किया गया। आढ़तियों व फडियों वालों के कोरोना टेस्ट करवाए गए थे, बिना मास्क मंडी में आने वालों पर पुलिस ने शिकंजा कसा। इसी के साथ ही मंडी में सोशल डिस्टेंसिंग को बरकरार रखने के लिए गोले भी लगाए गए, ताकि खरीददार और विक्रेता की आपसी दूरी बनी रहे, लेकिन इस बार ऐसा कुछ नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn